બંગાળી અભિનેત્રી રિતુપર્ણો સેન ગુપ્તા હાલમાં ‘મૈં ખુદીરામ બોઝ હૂં’ ના શૂટિંગમાં વ્યસ્ત છે. તે ખુદીરામ બોઝની મોટી બહેન અપૂર્વાની ભૂમિકા ભજવી રહી છે. આ ફિલ્મમાં વધુ મહિલા પાત્ર નથી. અપૂર્વા માત્ર એક એવું પાત્ર છે, જે તેની પ્રેરણા બને છે. ખુદીરામની જિંદગીમાં તેનું ખાસ્સું યોગદાન છે. ખુદીરામને તે પોતાના દીકરાની જેમ ઉછેરે છે. ભાઇ-બહેનનો નાજુક સંબંધ આમાં દર્શાવાયો છે. ખુદીરામે દેશ માટે જે બલિદાન આપ્યું હતું તેમાં તેની બહેનનો બહુ મોટો ફાળો હતો.